phoneee/thai-legal-corpus huggingface dataset:
ประกาศสถาปนาประกาศสถาปนาสมเด็จพระวันรัตขึ้นเป็น สมเด็จพระสังฆราช โดยที่ พระเจ้าวรวงศ์เธอ กรมหลวงชินวรสิริวัฒน์สมเด็จพระสังฆราชเจ้า ซึ่งทรงดำรงตำแหน่งสกลสังฆปรินายก ปธานาธิบดีสงฆ์สิ้นพระชนม์ล่วงลับไปเสียแล้วเป็นการสมควรที่จะสถาปนาสมเด็จพระสังฆราชขึ้นสนองพระองค์ต่อไปและโดยที่สมเด็จพระวันรัต วัดสุทัศน์เทพวรารามเจ้าคณะใหญ่หนใต้มีคุณูปการในทางศาสนกิจ สมควรจะดำรงตำแหน่งสมเด็จพระสังฆราชได้คณะผู้สำเร็จราชการแทนพระองค์ในพระปรมาภิไธยสมเด็จพระเจ้าอยู่หัว จึ่งให้ประกาศสถาปนา สมเด็จพระวันรัต ขึ้นเป็นสมเด็จพระสังฆราช ดำรงตำแหน่งสกลสังฆปรินายกปธานาธิบดีแห่งสงฆมณฑลทั่วราชอาณาจักรสืบไปประกาศมา ณ วันที่ ๑๕ พฤศจิกายน พุทธศักราช ๒๔๘๑[๑]ผู้รับสนองพระบรมราชโองการพ.อ.พหลพลพยุหเสนานายกรัฐมนตรีวัชศักดิ์/พิมพ์๒๑กันยายน ๒๕๔๙อมรรัตน์/นันทพล/ผู้จัดทำ๒๖กันยายน ๒๕๔๙[๑]ราชกิจจานุเบกษา เล่ม ๕๕/-/หน้า ๖๖๙/๑๕ พฤศจิกายน ๒๔๘๑
ประกาศกระทรวงอุตสาหกรรมฉบับที่ 5664 (พ.ศ. 2563)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง กําหนดมาตรฐานผลิตภัณฑ์อุตสาหกรรมเครื่องติดฉลากผลิตภัณฑ์----------------------------------อื่นๆ - อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ 7) พ.ศ. 2558 รัฐมนตรีว่าการกระทรวงอุตสาหกรรมออกประกาศกําหนดมาตรฐานผลิตภัณฑ์อุตสาหกรรม เครื่องติดฉลากผลิตภัณฑ์ มาตรฐานเลขที่ มอก. 3005 - 2562 ไว้ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 24 มกราคม พ.ศ. 2563 สุริยะ จึงรุ่งเรืองกิจรัฐมนตรีว่าการกระทรวงอุตสาหกรรม
พระราชกฤษฎีกาพระราชกฤษฎีกาจัดตั้งส่วนราชการในมหาวิทยาลัยขอนแก่นกระทรวงศึกษาธิการพ.ศ. ๒๕๕๘ ภูมิพลอดุลยเดชป.ร.ให้ไว้ ณวันที่ ๓๐ มิถุนายน พ.ศ. ๒๕๕๘เป็นปีที่ ๗๐ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรปรับปรุงการจัดตั้งส่วนราชการในมหาวิทยาลัยขอนแก่นกระทรวงศึกษาธิการอาศัยอำนาจตามความในมาตรา ๒๒ของรัฐธรรมนูญแห่งราชอาณาจักรไทย (ฉบับชั่วคราว) พุทธศักราช ๒๕๕๗และมาตรา ๙ วรรคหนึ่ง แห่งพระราชบัญญัติมหาวิทยาลัยขอนแก่น พ.ศ. ๒๕๔๑ จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑ พระราชกฤษฎีกานี้เรียกว่า พระราชกฤษฎีกาจัดตั้งส่วนราชการในมหาวิทยาลัยขอนแก่น กระทรวงศึกษาธิการพ.ศ. ๒๕๕๘มาตรา ๒[๑] พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ ให้ยกเลิกพระราชกฤษฎีกาจัดตั้งส่วนราชการในมหาวิทยาลัยขอนแก่นกระทรวงศึกษาธิการ พ.ศ. ๒๕๕๔มาตรา ๔ ให้จัดตั้งส่วนราชการในมหาวิทยาลัยขอนแก่นกระทรวงศึกษาธิการ ดังต่อไปนี้(๑) สำนักงานอธิการบดี(๒) บัณฑิตวิทยาลัย(๓) คณะเกษตรศาสตร์(๔) คณะทันตแพทยศาสตร์(๕) คณะเทคนิคการแพทย์(๖) คณะเทคโนโลยี(๗) คณะพยาบาลศาสตร์(๘) คณะแพทยศาสตร์(๙) คณะเภสัชศาสตร์(๑๐) คณะมนุษยศาสตร์และสังคมศาสตร์(๑๑) คณะวิทยาการจัดการ(๑๒) คณะวิทยาศาสตร์(๑๓) คณะวิศวกรรมศาสตร์(๑๔) คณะศิลปกรรมศาสตร์(๑๕) คณะศึกษาศาสตร์(๑๖) คณะสถาปัตยกรรมศาสตร์(๑๗) คณะสัตวแพทยศาสตร์(๑๘) คณะสาธารณสุขศาสตร์(๑๙) สถาบันวิจัยและพัฒนา(๒๐) สำนักเทคโนโลยีสารสนเทศ(๒๑) สำนักบริการวิชาการ(๒๒) สำนักบริหารและพัฒนาวิชาการ(๒๓) สำนักหอสมุดและทรัพยากรการเรียนรู้มาตรา ๕ ให้รัฐมนตรีว่าการกระทรวงศึกษาธิการรักษาการตามพระราชกฤษฎีกานี้ผู้รับสนองพระบรมราชโองการพลเอกประยุทธ์ จันทร์โอชานายกรัฐมนตรีหมายเหตุ:- เหตุผลในการประกาศใช้พระราชกฤษฎีกาฉบับนี้ คือโดยที่เป็นการสมควรปรับปรุงการจัดตั้งส่วนราชการในมหาวิทยาลัยขอนแก่นกระทรวงศึกษาธิการ เสียใหม่ โดยแก้ไขชื่อ สำนักทะเบียนและประมวลผล เป็น สำนักบริหารและพัฒนาวิชาการ แก้ไขชื่อ สำนักวิทยบริการ เป็นสำนักหอสมุดและทรัพยากรการเรียนรู้ แก้ไขชื่อศูนย์คอมพิวเตอร์ เป็น สำนักเทคโนโลยีสารสนเทศ และแก้ไขชื่อ ศูนย์บริการวิชาการ เป็น สำนักบริการวิชาการ เพื่อให้สอดคล้องกับภารกิจและการดำเนินงานในปัจจุบัน และโดยที่มาตรา ๙วรรคหนึ่ง แห่งพระราชบัญญัติมหาวิทยาลัยขอนแก่น พ.ศ. ๒๕๔๑ บัญญัติให้การจัดตั้งการรวม และการยุบเลิกบัณฑิตวิทยาลัย คณะ สถาบัน สำนัก ศูนย์ และวิทยาลัยหรือส่วนราชการที่เรียกชื่ออย่างอื่นที่มีฐานะเทียบเท่าคณะให้ตราเป็นพระราชกฤษฎีกา จึงจำเป็นต้องตราพระราชกฤษฎีกานี้ปริยานุช/ผู้จัดทำ๙ กรกฎาคม ๒๕๕๘ปุณิกา-วิชพงษ์/ผู้ตรวจ๑๔ กรกฎาคม๒๕๕๘[๑] ราชกิจจานุเบกษาเล่ม ๑๓๒/ตอนที่ ๕๘ ก/หน้า ๗/๗ กรกฎาคม ๒๕๕๘
กฎกระทรวงกำหนดให้ผลิตภัณฑ์อุตสาหกรรมรถยนต์ขนาดเล็กที่ใช้เครื่องยนต์แบบจุดระเบิดด้วยการอัดต้องเป็นไปตามมาตรฐาน พ.ศ. 2566กฎกระทรวง กำหนดให้ผลิตภัณฑ์อุตสาหกรรมรถยนต์ขนาดเล็ก ที่ใช้เครื่องยนต์แบบจุดระเบิดด้วยการอัด ต้องเป็นไปตามมาตรฐาน พ.ศ. ๒๕๖๖อาศัยอำนาจตามความในมาตรา ๑๗ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) พ.ศ. ๒๕๖๒ และมาตรา ๕๘ วรรคหนึ่ง แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๗) พ.ศ. ๒๕๕๘ รัฐมนตรีว่าการกระทรวงอุตสาหกรรมออกกฎกระทรวงไว้ ดังต่อไปนี้มาตรา 1 ข้อ ๑ กฎกระทรวงนี้ให้ใช้บังคับตั้งแต่วันที่ ๑ มกราคม พ.ศ. ๒๕๖๗ เป็นต้นไปมาตรา 2 ข้อ ๒ ผลิตภัณฑ์อุตสาหกรรมรถยนต์ขนาดเล็กที่ใช้เครื่องยนต์แบบจุดระเบิดด้วยการอัดต้องเป็นไปตามมาตรฐานเลขที่ มอก. ๓๐๑๘ - ๒๕๖๓ ตามประกาศกระทรวงอุตสาหกรรม ฉบับที่ ๕๖๙๑ (พ.ศ. ๒๕๖๓) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องมาตรา 2 กำหนดมาตรฐานผลิตภัณฑ์อุตสาหกรรมรถยนต์ขนาดเล็กที่ใช้เครื่องยนต์แบบจุดระเบิดด้วยการอัด เฉพาะด้านความปลอดภัย : สารมลพิษจากเครื่องยนต์ ระดับที่ ๘ ลงวันที่ ๑๔ กุมภาพันธ์ พ.ศ. ๒๕๖๓ให้ไว้ ณ วันที่ ๒๙ มิถุนายน พ.ศ. ๒๕๖๖ อนุชา นาคาศัย รัฐมนตรีประจำสำนักนายกรัฐมนตรี รักษาราชการแทน รัฐมนตรีว่าการกระทรวงอุตสาหกรรมหมายเหตุ :- เหตุผลในการประกาศใช้กฎกระทรวงฉบับนี้ คือ เนื่องจากได้มีการปรับปรุงมาตรฐานผลิตภัณฑ์อุตสาหกรรมรถยนต์ขนาดเล็กที่ใช้เครื่องยนต์แบบจุดระเบิดด้วยการอัด โดยประกาศกระทรวงอุตสาหกรรม ฉบับที่ ๕๖๙๑ (พ.ศ. ๒๕๖๓) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ เรื่องกำหนดมาตรฐานผลิตภัณฑ์อุตสาหกรรมรถยนต์ขนาดเล็กที่ใช้เครื่องยนต์แบบจุดระเบิดด้วยการอัด เฉพาะด้านความปลอดภัย : สารมลพิษจากเครื่องยนต์ ระดับที่ ๘ ลงวันที่ ๑๔ กุมภาพันธ์ พ.ศ. ๒๕๖๓และได้มีการดำเนินการจัดให้มีการรับฟังความคิดเห็นของตัวแทนของกลุ่มผู้มีส่วนได้เสียหรือผู้มีประโยชน์เกี่ยวข้องครบถ้วนตามความในมาตรา ๑๘ แห่งพระราชบัญญัติมาตรฐานผลิตภัณฑ์อุตสาหกรรม พ.ศ. ๒๕๑๑ ซึ่งแก้ไขเพิ่มเติมโดยพระราชบัญญัติมาตรฐานผลิตภัณฑ์อุตสาหกรรม (ฉบับที่ ๘) พ.ศ. ๒๕๖๒ แล้วสมควรปรับปรุงการกำหนดให้ผลิตภัณฑ์อุตสาหกรรมรถยนต์ขนาดเล็กที่ใช้เครื่องยนต์แบบจุดระเบิดด้วยการอัดต้องเป็นไปตามมาตรฐาน เพื่อให้สอดคล้องกับมาตรฐานผลิตภัณฑ์อุตสาหกรรมรถยนต์ขนาดเล็กที่ใช้เครื่องยนต์แบบจุดระเบิดด้วยการอัดที่ได้ปรับปรุงใหม่ จึงจำเป็นต้องออกกฎกระทรวงนี้
คําสั่งกรมสรรพากรที่ ท.ป. 272/2560เรื่อง กําหนดสถานที่รับแบบแสดงรายการ และรับชําระเงินภาษีอากรตามประมวลรัษฎากร-----------------------------------------เพื่ออํานวยความสะดวกแก่ผู้เสียภาษีอากรและให้การบริหารการจัดเก็บภาษีอากร ตามประมวลรัษฎากรมีประสิทธิภาพ อาศัยอํานาจตามความในมาตรา 11 แห่งประมวลรัษฎากร อธิบดีกรมสรรพากร จึงมีคําสั่งดังต่อไปนี้ข้อ ๑ ให้หน่วยบริการรับชําระภาษีอากรของสํานักงานสรรพากรพื้นที่สาขาเกาะพะงัน ที่ตั้งอยู่ ณ ที่ทําการกํานันตําบลเกาะเต่า หมู่ที่ 2 ตําบลเกาะเต่า อําเภอเกาะพะงัน จังหวัดสุราษฎร์ธานี เป็นสถานที่รับแบบแสดงรายการและรับชําระเงินภาษีอากรตามประมวลรัษฎากรได้อีกแห่งหนึ่ง นอกจากสํานักงานสรรพากรพื้นที่สาขาเกาะพะงัน สําหรับผู้มีหน้าที่เสียภาษีเงินได้บุคคลธรรมดาไม่ว่าจะมีภูมิลําเนาอยาในอําเภอหรือเขตท้องที่ใดข้อ ๒ ให้สรรพากรพื้นที่สุราษฎร์ธานี 2 ออกคําสั่งเป็นหนังสือแต่งตั้งข้าราชการพลเรือนสามัญในสังกัดเป็น "เจ้าหน้าที่รับชําระเงินภาษีอากร" เพื่อรับชําระเงินภาษีอากรตามประมวลรัษฎากรข้อ ๓ การเสียภาษีอากรตามคําสั่งนี้ ให้ถือว่าเป็นการสมบูรณ์เมื่อได้รับใบเสร็จรับเงินซึ่ง "เจ้าหน้าที่รับชําระเงินภาษีอากร" ตามข้อ 2 ได้ลงรายมือชื่อรับเงินแล้วข้อ ๔ คําสั่งนี้ให้บังคับสําหรับการรับแบบแสดงรายการและรับชําระเงินภาษีเงินได้บุคคลธรรมดาตามประมวลรัษฎากร ตั้งแต่วันที่ 20 มีนาคม พ.ศ. 2560 ถึงวันที่ 24 มีนาคม พ.ศ. 2560ผู้มีอํานาจลงนาม - สั่ง ณ วันที่ 21 กุมภาพันธ์ 2560 (นายประสงค์ พูนธเนศ)อธิบดีกรมสรรพากร
คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๑๐๕/๒๕๕๗เรื่องแต่งตั้งคณะกรรมการนโยบายและบริหารจัดการมันสำปะหลัง[๑] ตามที่มีประกาศคณะรักษาความสงบแห่งชาติ ฉบับที่ ๒๒/๒๕๕๗ ลงวันที่ ๒๓พฤษภาคม พุทธศักราช ๒๕๕๗ เรื่อง การจัดส่วนงานการกำหนดอำนาจหน้าที่และความรับผิดชอบ ของคณะรักษาความสงบแห่งชาติและได้มีพระบรมราชโองการโปรดเกล้าฯ แต่งตั้งหัวหน้าคณะรักษาความสงบแห่งชาติ เพื่อบริหารราชการแผ่นดินตั้งแต่วันที่ ๒๔ พฤษภาคม พุทธศักราช ๒๕๕๗ ไปแล้ว นั้นเพื่อให้การบริหารราชการของคณะรักษาความสงบแห่งชาติเป็นไปด้วยความเรียบร้อยมีประสิทธิภาพและเพื่อให้การดำเนินการในการพัฒนาศักยภาพและการแก้ปัญหาสินค้ามันสำปะหลัง ซึ่งเป็นพืชเศรษฐกิจหลักที่สำคัญของประเทศเป็นไปอย่างมีประสิทธิผล เป็นประโยชน์สูงสุดต่อเศรษฐกิจและยกระดับคุณภาพชีวิตของเกษตรกรอย่างเป็นรูปธรรมคณะรักษาความสงบแห่งชาติ จึงมีคำสั่งแต่งตั้งคณะกรรมการขึ้นคณะหนึ่งเรียกว่า คณะกรรมการนโยบายและบริหารจัดการมันสำปะหลัง เรียกโดยย่อว่า นบมส. โดยมีองค์ประกอบและอำนาจหน้าที่ดังนี้ :-๑. องค์ประกอบ๑.๑ รัฐมนตรีว่าการกระทรวงพาณิชย์ ประธานกรรมการ๑.๒ ปลัดกระทรวงพาณิชย์ กรรมการ๑.๓ ปลัดกระทรวงเกษตรและสหกรณ์ กรรมการ๑.๔ ปลัดกระทรวงพลังงาน กรรมการ๑.๕ ปลัดกระทรวงมหาดไทย กรรมการ๑.๖ ปลัดกระทรวงการคลัง กรรมการ๑.๗ ปลัดกระทรวงอุตสาหกรรม กรรมการ๑.๘ ผู้อำนวยการสำนักงบประมาณ กรรมการ๑.๙เลขาธิการคณะกรรมการพัฒนาการเศรษฐกิจและสังคมแห่งชาติ กรรมการ๑.๑๐ อธิบดีกรมการค้าต่างประเทศ กรรมการ๑.๑๑ อธิบดีกรมส่งเสริมการเกษตร กรรมการ๑.๑๒ เลขาธิการสำนักงานเศรษฐกิจการเกษตร กรรมการ๑.๑๓อธิบดีกรมพัฒนาพลังงานทดแทนและอนุรักษ์พลังงาน กรรมการ๑.๑๔ อธิบดีกรมธุรกิจพลังงาน กรรมการ๑.๑๕ ประธานสภาเกษตรกรแห่งชาติ กรรมการ๑.๑๖ผู้จัดการธนาคารเพื่อการเกษตรและสหกรณ์การเกษตร กรรมการ๑.๑๗ อธิบดีกรมการค้าภายใน กรรมการและเลขานุการ๑.๑๘ รองอธิบดีกรมการค้าภายในที่กำกับดูแลกองส่งเสริมการค้าสินค้าเกษตร๒ กรรมการและผู้ช่วยเลขานุการ๑.๑๙ ผู้อำนวยการกองส่งเสริมการค้าสินค้าเกษตร๒กรมการค้าภายใน กรรมการและผู้ช่วยเลขานุการ๒. อำนาจหน้าที่๒.๑ เสนอกรอบนโยบาย ยุทธศาสตร์และมาตรการเกี่ยวกับสินค้ามันสำปะหลังต่อคณะรัฐมนตรีเพื่อให้การบริหารจัดการสินค้ามันสำปะหลังสอดคล้องกันทั้งระบบและมีการพัฒนาเพื่อเพิ่มศักยภาพและประสิทธิผลอย่างต่อเนื่อง๒.๒ อนุมัติแผนงาน โครงการและมาตรการเกี่ยวกับการผลิตและการตลาดมันสำปะหลัง๒.๓ ส่งเสริมและสนับสนุนการศึกษาวิจัยและพัฒนา เพื่อเพิ่มคุณภาพลดต้นทุนและส่งเสริมการผลิตมันสำปะหลังที่สอดคล้องกับความต้องการของตลาด๒.๔ พิจารณาหลักเกณฑ์ และวิธีการสนับสนุน ช่วยเหลือเกษตรกรสถาบันเกษตรกรผู้ประกอบการลานมัน โรงแป้ง และผู้ส่งออกผลิตภัณฑ์มันสำปะหลังเพื่อให้การบริหารจัดการมันสำปะหลังทั้งระบบเป็นไปอย่างมีประสิทธิภาพ๒.๕ ติดตาม กำกับดูแลการปฏิบัติตามนโยบาย มาตรการและโครงการที่ได้รับการอนุมัติ๒.๖ แต่งตั้งคณะอนุกรรมการ คณะทำงาน และคณะที่ปรึกษาเพื่อดำเนินการด้านการผลิต การตลาด และการแก้ไขปัญหาเกี่ยวกับมันสำปะหลังหรือตามที่ได้รับมอบหมาย๒.๗ เชิญบุคคลที่เกี่ยวข้องมาให้ข้อมูล ข้อเท็จจริงและความเห็นรวมทั้งส่งเอกสารหลักฐานที่เกี่ยวข้อง เพื่อประกอบการพิจารณาของคณะกรรมการฯสำหรับการเบิกจ่ายเบี้ยประชุมให้เป็นไปตามพระราชกฤษฎีกาเบี้ยประชุมกรรมการพ.ศ. ๒๕๔๗ และที่แก้ไขเพิ่มเติม ส่วนค่าใช้จ่ายอื่น ๆ (ถ้ามี)ให้ได้รับโดยอนุโลมตามระเบียบราชการ โดยให้เบิกจ่ายจากกรมการค้าภายในทั้งนี้ ตั้งแต่บัดนี้เป็นต้นไปสั่ง ณวันที่ ๒๓ กรกฎาคม พุทธศักราช ๒๕๕๗พลเอกประยุทธ์ จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๔ สิงหาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๔๔ ง/หน้า ๑๐/๓๐ กรกฎาคม ๒๕๕๗
ประกาศคณะกรรมการกํากับหลักทรัพย์และตลาดหลักทรัพย์ที่ กน. 20/2560 เรื่อง หลักเกณฑ์ เงื่อนไข และวิธีการในการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวมโครงสร้างพื้นฐาน(ฉบับที่ 4)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_อาศัยอํานาจตามความในมาตรา 14 แห่งพระราชบัญญัติหลักทรัพย์และ ตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 126(5) แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 3) พ.ศ. 2546 คณะกรรมการ ก.ล.ต. ออกประกาศไว้ดังต่อไปนี้ข้อ 1 ให้เพิ่มความต่อไปนี้เป็นวรรคสองในข้อ 4 แห่งประกาศคณะกรรมการกํากับหลักทรัพย์และตลาดหลักทรัพย์ ที่ กน. 1/2554 เรื่อง หลักเกณฑ์ เงื่อนไข และวิธีการในการกู้ยืมเงินในนามของกองทุนรวมและการก่อภาระผูกพันแก่ทรัพย์สินของกองทุนรวมโครงสร้างพื้นฐาน ลงวันที่ 6 มกราคม พ.ศ. 2554 "ในกรณีของกองทุนรวมโครงสร้างพื้นฐานเพื่ออนาคตประเทศไทย นอกจากการกู้ยืมเงินเพื่อดําเนินการตามวรรคหนึ่งแล้ว บริษัทจัดการอาจกู้ยืมเงินเพื่อชําระค่าขายคืนหน่วยลงทุนให้แก่ผู้ถือหน่วยลงทุนก็ได้ หากกองทุนรวมโครงสร้างพื้นฐานเพื่ออนาคตประเทศไทยมีการลงทุนในหรือมีไว้ซึ่งหน่วยลงทุนของกองทุนรวมวายุภักษ์ ทั้งนี้ เฉพาะในกรณีที่เป็นการขายคืนหน่วยลงทุนของกองทุนรวมโครงสร้างพื้นฐานเพื่ออนาคตประเทศไทยชนิดที่มีการกําหนดเงื่อนไขการรับซื้อคืนหน่วยลงทุนไว้ในโครงการจัดการกองทุนรวมและหนังสือชี้ชวน" ข้อ 2 ประกาศนี้ให้ใช้บังคับตั้งแต่วันที่ 16 พฤษภาคม พ.ศ. 2560 เป็นต้นไปประกาศ ณ วันที่ 26 เมษายน พ.ศ. 2560 ([นาย]( ์ จําปีรัตน์) ประธานกรรมการ คณะกรรมการกํากับหลักทรัพย์และตลาดหลักทรัพย์
ประกาศกระทรวงอุตสาหกรรมฉบับที่ 4216 (พ.ศ. 2553)ออกตามความในพระราชบัญญัติมาตรฐานผลิตภัณฑ์อุตสาหกรรมพ.ศ. 2511เรื่อง ยกเลิกและกําหนดมาตรฐานผลิตภัณฑ์อุตสาหกรรมการแลกเปลี่ยนข้อมูลอิเล็กทรอนิกส์สําหรับการบริหาร การพาณิชย์และการขนส่ง -กฎวากยสัมพันธ์ระดับการประยุกต์ (วากยสัมพันธ์ฉบับหมายเลข 4)เล่ม 6 การพิสูจน์ตัวจริงด้านการรักษาความปลอดภัยและข่าวสารการตอบรับ (แบบข่าวสาร - AUTACK)------------------------------อื่นๆ - โดยที่เป็นการสมควรปรับปรุงมาตรฐาน การแลกเปลี่ยนข้อมูลอิเล็กทรอนิกส์สําหรับการบริการ การพาณิชย์และการขนส่ง - กฎวากยสัมพันธ์ระดับการประยุกต์ (วากยสัมพันธ์ฉบับหมายเลข 4) เล่ม 6 การพิสูจน์ตัวจริงด้านการรักษาความปลอดภัยและข่าวสารการตอบรับ (แบบข่าวสาร - AUTACK) มาตรฐานเลขที่ มอก. 1977 - 2543 อาศัยอํานาจตามความในมาตรา 15 แห่งพระราชบัญญัติมาตรฐานผลิตภัณฑ์อุตสาหกรรม พ.ศ. 2511 รัฐมนตรีว่าการกระทรวงอุตสาหกรรมออกประกาศยกเลิกประกาศกระทรวงอุตสาหกรรม ฉบับที่ 2881 (พ.ศ. 2544) ออกตามความในพระราชบัญญัติมาตรฐานผลิตภัณฑ์อุตสาหกรรม พ.ศ. 2511 เรื่อง กําหนดมาตรฐานผลิตภัณฑ์อุตสาหกรรม การแลกเปลี่ยนข้อมูลอิเล็กทรอนิกส์สําหรับการบริการ การพาณิชย์และการขนส่ง - กฎวากยสัมพันธ์ระดับการประยุกต์ (วากยสัมพันธ์ฉบับหมายเลข 4) เล่ม 6 การพิสูจน์ตัวจริงด้านการรักษาความปลอดภัยและข่าวสารการตอบรับ (แบบข่าวสาร - AUTACK) ลงวันที่ 3 กรกฎาคม พ.ศ. 2544 และออกประกาศกําหนดมาตรฐานผลิตภัณฑ์อุตสาหกรรม การแลกเปลี่ยนข้อมูลอิเล็กทรอนิกส์สําหรับการบริหาร การพาณิชย์และการขนส่ง - กฎวากยสัมพันธ์ระดับการประยุกต์ (วากยสัมพันธ์ฉบับหมายเลข 4) เล่ม 6 การพิสูจน์ตัวจริงด้านการรักษาความปลอดภัยและข่าวสารการตอบรับ (แบบข่าวสาร - AUTACK) มาตรฐานเลขที่ มอก. 1977 - 2552 ขึ้นใหม่ ดังมีรายละเอียดต่อท้ายประกาศนี้ ทั้งนี้ ให้มีผลตั้งแต่วันถัดจากวันที่ประกาศในราชกิจจานุเบกษาเป็นต้นไปผู้มีอํานาจลงนาม - ประกาศ ณ วันที่ 3 พฤษภาคม พ.ศ. 2553 ชาญชัย ชัยรุ่งเรืองรัฐมนตรีว่าการกระทรวงอุตสาหกรรม
คำพิพากษาศาลฎีกาที่ 942/2485หลักกฎหมาย: ฟ้องของโจทก์บรรยายความผิดเป็น 2 ข้อ โดยมิได้ระบุที่เกิดเหตุในฟ้องเหล่านั้น. แต่มาระบุที่เกิดเหตุในภายหลัง บรรยายฟ้องตามลำดับย่อมเป็นฟ้องที่ชอบด้วยกฎหมายแล้ว. ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 942/2485อัยการจังหวัดน่านโจทก์นายถึง หรือแสน ระวังยสจำเลย กฎหมายลักษณะอาญา ม. 294 ป.วิ.อ. ม. 158ฟ้องของโจทก์บรรยายความผิดเป็น 2 ข้อ โดยมิได้ระบุที่เกิดเหตุในฟ้องเหล่านั้น. แต่มาระบุที่เกิดเหตุในภายหลัง บรรยายฟ้องตามลำดับย่อมเป็นฟ้องที่ชอบด้วยกฎหมายแล้ว.(ธรรมบัณฑิต บุนยะปานะ-ว.จ. นิติสาตรไพสาล-อ.ช.เพ็นชาติอ.ภัทรนาวิก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 942/2485อัยการจังหวัดน่านโจทก์นายถึง หรือแสน ระวังยสจำเลย กฎหมายลักษณะอาญา ม. 294 ป.วิ.อ. ม. 158ฟ้องของโจทก์บรรยายความผิดเป็น 2 ข้อ โดยมิได้ระบุที่เกิดเหตุในฟ้องเหล่านั้น. แต่มาระบุที่เกิดเหตุในภายหลัง บรรยายฟ้องตามลำดับย่อมเป็นฟ้องที่ชอบด้วยกฎหมายแล้ว.(ธรรมบัณฑิต บุนยะปานะ-ว.จ. นิติสาตรไพสาล-อ.ช.เพ็นชาติอ.ภัทรนาวิก)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกรมทรัพยากรธรณีประกาศกรมทรัพยากรธรณีเรื่องให้ซากดึกดำบรรพ์เป็นซากดึกดำบรรพ์ที่ขึ้นทะเบียน ๔๐๑๐๐๑๗๕๕๒อาศัยอำนาจตามความในมาตรา ๒๖ วรรคหนึ่งแห่งพระราชบัญญัติคุ้มครองซากดึกดำบรรพ์ พ.ศ. ๒๕๕๑ และข้อ ๔ (๒)แห่งประกาศคณะกรรมการคุ้มครองซากดึกดำบรรพ์ เรื่อง หลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียนพ.ศ. ๒๕๕๒ ซึ่งแก้ไขเพิ่มเติมโดยประกาศคณะกรรมการคุ้มครองซากดึกดำบรรพ์ เรื่องหลักเกณฑ์การประกาศเป็นแหล่งซากดึกดำบรรพ์ที่ขึ้นทะเบียนและเป็นซากดึกดำบรรพ์ที่ขึ้นทะเบียน(ฉบับที่ ๒) พ.ศ. ๒๕๕๖ อธิบดีกรมทรัพยากรธรณี ประกาศให้ซากดึกดำบรรพ์รหัสประจำซากดึกดำบรรพ์ THFชื่อซากดึกดำบรรพ์โบธิโอเจนิสโอเรียนตาลิส (Bothriogenys orientalis) สกุล/ประเภท สัตว์มีกระดูกสันหลังหน่วยหิน กลุ่มหินกระบี่ อายุ อีโอซีนตอนปลาย ประมาณ ๓๕ - ๓๓ล้านปีลักษณะ รูปพรรณ สัณฐาน กระดูกขากรรไกรล่างและฟัน (lower jaw with teeth) ขนาด กว้าง๑๕.๒ ซม. ยาว ๒๙.๗ ซม. หนา ๓.๓ ซม.น้ำหนัก ๕๕๘ กรัม สถานที่ที่พบ บ่อเหมืองถ่านหิน(บ่อหวายเล็ก)ตำบล คลองขนาน อำเภอเหนือคลองจังหวัด กระบี่ ชื่อผู้ค้นพบ คณะสำรวจวิจัยโบราณชีววิทยาไทย- ฝรั่งเศส วันเดือนปีที่พบ พ.ศ. ๒๕๓๑ เจ้าของ/หรือผู้ครอบครอง กรมทรัพยากรธรณีเก็บรักษาไว้ที่สำนักคุ้มครองซากดึกดำบรรพ์ กรุงเทพฯ ตามรูปถ่ายแนบท้ายประกาศนี้เป็นซากดึกดำบรรพ์ที่ขึ้นทะเบียนทั้งนี้ ตั้งแต่วันถัดจากวันประกาศในราชกิจจานุเบกษาเป็นต้นไป[๑]ประกาศณ วันที่ ๒๙ กรกฎาคม พ.ศ. ๒๕๕๗ปราณีตร้อยบางอธิบดีกรมทรัพยากรธรณี[เอกสารแนบท้าย]๑. รูปถ่ายซากดึกดำบรรพ์ รหัสประจำซากดึกดำบรรพ์ THF ๒๕๕๗ ๑ ๐๐๑๐๔(ดูข้อมูลจากภาพกฎหมาย)ปริยานุช/ผู้จัดทำ๑๐ ตุลาคม ๒๕๕๗จุฑามาศ/ผู้ตรวจ๑๕ ตุลาคม ๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๖๖ ง/หน้า ๑๔/๓ กันยายน ๒๕๕๗
คำพิพากษาศาลฎีกาที่ 739/2465หลักกฎหมาย: ที่ดิน , ที่บ้านที่สวน ละทิ้ง, อายุความ ลักษณเบ็ดเสร็จบทที่ 42ที่บ้านที่เรือนอันไม่มีหนังสือสำคัญสำหรับที่นั้นละทิ้งไปถึง ๙ -๑๐ ปีจึงจะขาดกรรมสิทธิตามลักษณเบ็ดเสร็จ บทที่ ๔๒ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 739/2465นายจันทร์โจทก์นายปิงล.นายผัดผู้ร้องขัดทรัพย์ที่ดิน , ที่บ้านที่สวน ละทิ้ง, อายุความ ลักษณเบ็ดเสร็จบทที่ 42ที่บ้านที่เรือนอันไม่มีหนังสือสำคัญสำหรับที่นั้นละทิ้งไปถึง ๙ -๑๐ ปีจึงจะขาดกรรมสิทธิตามลักษณเบ็ดเสร็จ บทที่ ๔๒(พิจารณา-พิพาก-เทพ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ที่บ้านที่เรือนอันไม่มีหนังสือสำคัญสำหรับที่นั้นละทิ้งไปถึง ๙ -๑๐ ปีจึงจะขาดกรรมสิทธิตามลักษณเบ็ดเสร็จ บทที่ ๔๒ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 739/2465นายจันทร์โจทก์นายปิงล.นายผัดผู้ร้องขัดทรัพย์ที่ดิน , ที่บ้านที่สวน ละทิ้ง, อายุความ ลักษณเบ็ดเสร็จบทที่ 42ที่บ้านที่เรือนอันไม่มีหนังสือสำคัญสำหรับที่นั้นละทิ้งไปถึง ๙ -๑๐ ปีจึงจะขาดกรรมสิทธิตามลักษณเบ็ดเสร็จ บทที่ ๔๒(พิจารณา-พิพาก-เทพ)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
กฎ กกฎ ก.พ.ฉบับที่ ๑๓ (พ.ศ. ๒๕๓๙)ออกตามความในพระราชบัญญัติระเบียบข้าราชการพลเรือนพ.ศ. ๒๕๓๕ว่าด้วยกรณีความผิดที่ปรากฏชัดแจ้ง อาศัยอำนาจตามความในมาตรา ๘ (๕) และมาตรา ๑๐๒ วรรคแปด แห่งพระราชบัญญัติระเบียบข้าราชการพลเรือนพ.ศ. ๒๕๓๕ ก.พ. จึงออกกฎ ก.พ. ซึ่งได้รับอนุมัติจากคณะรัฐมนตรีไว้ ดังต่อไปนี้ข้อ ๑[๑] กฎ ก.พ.ฉบับนี้ให้ใช้บังคับเมื่อพ้นกำหนดสามสิบวันนับแต่วันถัดจากวันประกาศในราชกิจจานุเบกษาเป็นต้นไปข้อ ๒ให้ยกเลิกกฎ ก.พ. ฉบับที่ ๗ (พ.ศ. ๒๕๓๖) ออกตามความในพระราชบัญญัติระเบียบข้าราชการพลเรือนพ.ศ. ๒๕๓๕ ว่าด้วยกรณีความผิดที่ปรากฏชัดแจ้งข้อ ๓ข้าราชการพลเรือนสามัญผู้ใดกระทำผิดวินัยอย่างไม่ร้ายแรงในกรณีดังต่อไปนี้ถือเป็นกรณีความผิดที่ปรากฏชัดแจ้ง ซึ่งผู้บังคับบัญชาจะดำเนินการทางวินัยตามมาตรา๑๐๓ หรือมาตรา ๑๐๙ โดยไม่สอบสวนหรืองดการสอบสวนก็ได้(๑) กระทำความผิดอาญาจนต้องคำพิพากษาถึงที่สุดว่าผู้นั้นกระทำผิดและผู้บังคับบัญชาเห็นว่าข้อเท็จจริงที่ปรากฏตามคำพิพากษานั้นได้ความประจักษ์ชัดแล้ว(๒)กระทำผิดวินัยอย่างไม่ร้ายแรงและได้รับสารภาพเป็นหนังสือต่อผู้บังคับบัญชาหรือให้ถ้อยคำรับสารภาพต่อผู้มีหน้าที่สืบสวนหรือคณะกรรมการสอบสวนตามกฎหมายว่าด้วยระเบียบข้าราชการพลเรือนและได้มีการบันทึกถ้อยคำรับสารภาพเป็นหนังสือข้อ ๔ข้าราชการพลเรือนสามัญผู้ใดกระทำผิดวินัยอย่างร้ายแรงในกรณีดังต่อไปนี้ถือเป็นกรณีความผิดที่ปรากฏชัดแจ้ง ซึ่งผู้บังคับบัญชาจะดำเนินการทางวินัย ตามมาตรา๑๐๔ วรรคสองหรือมาตรา ๑๐๙ โดยไม่สอบสวนหรืองดการสอบสวนก็ได้(๑) กระทำความผิดอาญาจนได้รับโทษจำคุกหรือโทษที่หนักกว่าจำคุก โดยคำพิพากษาถึงที่สุดให้จำคุกหรือให้ลงโทษที่หนักกว่าจำคุกเว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษ(๒) ละทิ้งหน้าที่ราชการติดต่อในคราวเดียวกันเป็นเวลาเกินสิบห้าวันและผู้บังคับบัญชาได้ดำเนินการสืบสวนแล้วเห็นว่าไม่มีเหตุผลอันสมควรหรือมีพฤติการณ์อันแสดงถึงความจงใจไม่ปฏิบัติตามระเบียบของทางราชการ(๓) กระทำผิดวินัยอย่างร้ายแรงและได้รับสารภาพเป็นหนังสือต่อผู้บังคับบัญชาหรือให้ถ้อยคำรับสารภาพต่อผู้มีหน้าที่สืบสวนหรือคณะกรรมการสอบสวนตามกฎหมายว่าด้วยระเบียบข้าราชการพลเรือนและได้มีการบันทึกถ้อยคำรับสารภาพเป็นหนังสือให้ไว้ ณ วันที่ ๑๘ ตุลาคม พ.ศ. ๒๕๓๙บรรหาร ศิลปอาชานายกรัฐมนตรีประธาน ก.พ.หมายเหตุ :- เหตุผลในการประกาศใช้กฎ ก.พ. ฉบับนี้ คือ โดยที่กฎ ก.พ. ฉบับที่ ๗(พ.ศ. ๒๕๓๖) ออกตามความในพระราชบัญญัติระเบียบข้าราชการพลเรือน พ.ศ. ๒๕๓๕ว่าด้วยกรณีความผิดที่ปรากฏชัดแจ้งได้กำหนดให้กรณีที่ต้องคำพิพากษาให้รับผิดในคดีแพ่งกรณีที่คณะกรรมการ ป.ป.ป. มีมติว่าเรื่องที่สอบสวนมีมูลว่าได้กระทำความผิดและกรณีละทิ้งหรือทอดทิ้งหน้าที่ราชการอันเป็นเหตุให้เสียหายแก่ราชการอย่างร้ายแรงเป็นกรณีความผิดที่ปรากฏชัดแจ้งแต่เนื่องจากกรณีดังกล่าวยังไม่อาจถือเป็นยุติได้ว่ามีการกระทำการอันเป็นความผิดวินัยเกิดขึ้นหรือมิฉะนั้นก็เป็นเรื่องที่ยากแก่การวินิจฉัยว่าเกิดผลเสียหายร้ายแรงแก่ทางราชการหรือไม่ซึ่งไม่สอดคล้องกับบทบัญญัติแห่งพระราชบัญญัติระเบียบข้าราชการพลเรือน พ.ศ. ๒๕๓๕สมควรปรับปรุงกฎ ก.พ. ดังกล่าวเสียใหม่จึงจำเป็นต้องออกกฎ ก.พ. นี้[๑] ราชกิจจานุเบกษาเล่ม ๑๑๓/ตอนที่ ๕๙ ก/หน้า ๒๙/๑๑ พฤศจิกายน ๒๕๓๙
คำพิพากษาศาลฎีกาที่ 206/2464หลักกฎหมาย: ลูกจ้างสำหรับจำหน่ายฝิ่น ยักยอกฝิ่นจากนายจ้าง มีโทษตามมาตรา ๓๑๙ ข้อ ๑ ไม่ใช่ ๓๑๙ ข้อ ๓ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 206/2464กรมตำรวจพระนครบาลโจทก์นายโซล. ป.อ. ม. 319ลูกจ้างสำหรับจำหน่ายฝิ่น ยักยอกฝิ่นจากนายจ้าง มีโทษตามมาตรา ๓๑๙ ข้อ ๑ ไม่ใช่ ๓๑๙ ข้อ ๓()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ลูกจ้างสำหรับจำหน่ายฝิ่น ยักยอกฝิ่นจากนายจ้าง มีโทษตามมาตรา ๓๑๙ ข้อ ๑ ไม่ใช่ ๓๑๙ ข้อ ๓ ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 206/2464กรมตำรวจพระนครบาลโจทก์นายโซล. ป.อ. ม. 319ลูกจ้างสำหรับจำหน่ายฝิ่น ยักยอกฝิ่นจากนายจ้าง มีโทษตามมาตรา ๓๑๙ ข้อ ๑ ไม่ใช่ ๓๑๙ ข้อ ๓()แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ